Nariadenie Komisie (ES) č. 210/2004
z 23. decembra 2003,
ktorým sa pre rok 2004 zavádza zoznam vybraných priemyselných výrobkov "zoznam Prodcom", stanovený nariadením Rady (EHS) č. 3924/91)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3924/91 z 19. decembra 1991 o zavedení štatistických zisťovaní týkajúcich sa priemyselnej výroby spoločenstva [1], a najmä na jeho článok 2 ods. 6,
keďže:
(1) Nariadenie (EHS) č. 3924/91 od členských štátov vyžaduje, aby vykonávali štatistické zisťovania priemyselnej výroby spoločenstva.
(2) Štatistické zisťovanie priemyselnej výroby musí byť založené na zozname výrobkov, podľa ktoré sa stanoví ktoré výrobky majú byť predmetom štatistického zisťovania.
(3) Zoznam výrobkov je nutný, aby sa umožnilo zosúladenie údajov o výrobe a o zahraničnom obchodu a aby bolo možné získať porovnanie s nomenklatúrou výrobkov v spoločenstve.
(4) Zoznam výrobkov, ktorý vyžaduje nariadenie (EHS) č. 3924/91 a ktorý sa uvádza ako "zoznam Prodcom", je spoločný pre všetky členské štáty a je nevyhnutný, aby sa mohli porovnávať údaje medzi jednotlivými členskými štátmi.
(5) Zoznam Prodcom sa musí aktualizovať a preto je potrebné stanoviť zoznam na rok 2004.
(6) Opatrenia stanovené v tomto nariadení sú v súlade so stanoviskom Výboru pre štatistické programy, ustanoveného nariadením Rady 89/382/EHS, Euratom [2],
PRIJALA TOTO NARIADENIE:
Článok 1
Zoznam Prodcom na rok 2004 sa ustanovuje v súlade s prílohou.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie sa uplatňuje od 1. januára 2004.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 23. decembra 2003